Sügise külmem ja pimedam aeg meelitab rohkem koduseid õhtuid veetma ning see on hea võimalus need uute ja hõrkude maitsetega täita. Põnevaid valikuid ja uudseid delikatesse leidub Viimsi Keskuse Juustukuningate ja Krugeri kauplustes ning ka Itaalia hõrgutisi pakkuva Eugenio’se letis.
Juustukuningatel on hea uudis Emmentaali tüüpi juustu austajatele: nii Leerdammer Delacreme kui ka Leerdammer Caractere on saadaval heade hindadega. Leerdammer Delacreme sobib ideaalselt igapäevaseks võileivakatteks – 1-2 kuud laagerdust jätab juustule mõnusa pehme tekstuuri ja meeldivalt maheda maitse. Leerdammer Caractere on natukene kauem laagerdnud (ca 5-6 kuud) pikantsem juust, mis sobib hästi punase kuiva veini kõrvale. Emmentaali tüüpi juustudele annab iseloomuliku augulise välimuse juustu valmistamisel kasutatav bakter (bakteri poolt eraldatavad gaasimullid tekitavad auke). Emmentaali juustud sobivad väga hästi ka fondüü segudesse (koos gruyere’i juustuga), kastmetesse ja grillvõileibade vahele.
Juustukuningad on uuendanud oma juustuvaagnaid: neid on nüüdsest valikus kahes mõõdus ja kolmes versioonis klassikaliste, teravate või uute maitseelamustega. Vaagnale lisatakse ka snäkke: pähkleid ja komme. Uuenenud on ka kingipakkide välimus ja sisu, milles lisaks maitsvatele ampsudele ka punast või valget alkoholivaba veini, Pöide Linnase limpsi ja tervislikku kombucha teejooki. Juustukuningates saab tellida ka maitsvaid kingipakke, kuhu saab lisada näiteks ettevõtte logoga meeneid, visiitkaarte vms vastavalt soovile. Pakendamisel saab valida kinkekottide, karpide ja korvide vahel.
Krugeri veinipoe valikusse lisandusid suvel kaks veinimõisa Portugalist, Vinho Verde piirkonnast Quinta d’Amares ja Casa de Vilacetinho veinikeldrist, mis on lühikese ajaga võitnud paljude klientide südamed. Vinho Verded on tuntud oma värskuse, mahlaka puuviljasuse, madala alkoholisisalduse ja ilusa mineraalsuse poolest, mis teeb neist ideaalse kaaslase paljude toitude kõrvale: salatid, mereannid, kalaroad, Aasia toidud. Samuti sobivad need veinid iseseisvalt nautimiseks ja aperatiivina.
Samuti on Krugeris nüüd saadaval maailmakuulsad Itaalia kihisevad veinid Lambruscod Emilia-Romagna piirkonnast Puianello veinikeldrist.
Puianello Lambruscod on delikaatsed, värskendavad ja kergelt kihisevad. Lambrusco sobib paljude toitudega: ideaalne kooslus on Parma sink ja Parmesani juust, aga ka erinevad pastad, pitsad, lasanje ning samuti on Lambrusco vahva kaaslane kergemate liharoogade ja grilli kõrvale.
Suvi on nüüd läbi ja järjest rohkem soovitakse punaseid veine. Lähiajal täieneb kaupluse suur Bordeaux’ valik uute punastega nii vasakult kui ka paremalt kaldalt ning enne talve jõuavad sortimenti stiilsed ja elegantsed veinid Prantsusmaalt Burgundia piirkonnast.
Alanud sügisel on lisandunud palju uut ja põnevat ka Eugenio’s gastronoomiasse: näiteks uusi maitsvaid pastasid, millest mõned valminud ka muna baasil. Lihavalikus on nüüd Nduja ja Pancetta coppata – seapeekon, mis on rullitud coppa ümber. Juustudest on saadaval uus suitsutatud ricotta, mis pakub suurepärast maitseelamust tavapärase ricotta asemel. Müügil on ka kuivatatud puravikud, mis on ideaalseks lisandiks risotole.
Viimsi Keskuse I korrusel asuvad kauplused Juustukuningad, Kruger ja Eugenio’s on avatud E-L k 10-21 ning P k 10-19.